CELEX: 32017D2354
Language: bg
Date: 2017-12-14 00:00:00
Title: Решение за изпълнение (ЕС) 2017/2354 на Комисията от 14 декември 2017 година за разрешаване на разширяването на употребата на семена от чиа (Salvia hispanica) като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер С(2017) 8470)

16.12.2017   
            
            
               BG
            
            
               Официален вестник на Европейския съюз
            
            
               L 336/49
            
         РЕШЕНИЕ ЗА ИЗПЪЛНЕНИЕ (ЕС) 2017/2354 НА КОМИСИЯТА
   от 14 декември 2017 година
   за разрешаване на разширяването на употребата на семена от чиа (Salvia hispanica) като нова хранителна съставка съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер С(2017) 8470)
      
   
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               С Решение 2009/827/ЕО на Комисията (2) беше разрешено, в съответствие с Регламент (ЕО) № 258/97, пускането на пазара на семена от чиа (Salvia hispanica) като нова хранителна съставка, която да се използва в хлебни изделия.
            
         
               (2)
            
            
               С Решение за изпълнение 2013/50/ЕС на Комисията (3) беше разрешено, в съответствие с Регламент (ЕО) № 258/97, разширяването на употребата на семена от чиа (Salvia hispanica) като нова хранителна съставка, която да се използва в следните допълнителни категории храни: печива; зърнени закуски; смеси от плодове, ядки и семена, както и предварително опаковани семена от чиа.
            
         
               (3)
            
            
               С писмо от 18 септември 2015 г. в съответствие с Регламент (ЕО) № 258/97 ирландският орган за безопасност на храните предостави разрешение за разширяване на употребата на семена от чиа (Salvia hispanica) като нова хранителна съставка, която да се използва в допълнителни категории храни, а именно в плодови сокове и смеси от плодови сокове.
            
         
               (4)
            
            
               На 5 септември 2016 г. дружеството MEGGLE Hrvatska d.o.o. подаде до компетентния орган на Хърватия заявление за разширяване на употребата на семена от чиа (Salvia hispanica) като нова хранителна съставка, която да се използва в допълнителна категория храни, а именно в кисело мляко.
            
         
               (5)
            
            
               На 11 януари 2017 г. компетентният орган на Хърватия представи доклада си за първоначална оценка. В него той стига до заключението, че разширяването на видовете употреба и предложените максимални нива на употреба на семена от чиа (Salvia hispanica) отговарят на установените в член 3, параграф 1 от Регламент (ЕО) № 258/97 критерии за нови храни.
            
         
               (6)
            
            
               На 16 януари 2017 г. Комисията препрати доклада за първоначална оценка на другите държави членки.
            
         
               (7)
            
            
               В предвидения в член 6, параграф 4, първа алинея от Регламент (ЕО) № 258/97 60-дневен срок няколко държави членки представиха мотивирани възражения, по-специално поради недостатъчна информация. Допълнителните разяснения от заявителя намалиха опасенията до степен, която удовлетворява държавите членки и Комисията.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Семената от чиа (Salvia hispanica), съгласно спецификацията в приложението към настоящото решение, може да бъдат пуснати на пазара в Съюза като нова хранителна съставка, която да се използва в кисело мляко при максимално съдържание от 1,3 g цели семена от чиа на 100 g кисело мляко или 4,3 g цели семена от чиа на 330 g кисело мляко (порция).
   Член 2
   Означението на разрешените с настоящото решение семена от чиа (Salvia hispanica) при етикетиране на хранителните продукти е „семена от чиа (Salvia hispanica)“.
   Член 3
   Адресат на настоящото решение е MEGGLE Hrvatska d.o.o., Zeleno polje 34, 31 000 Osijek, Хърватия.
   
      Съставено в Брюксел на 14 декември 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  Решение 2009/827/ЕО на Комисията от 13 октомври 2009 г. за разрешаване пускането на пазара на семена от чиа (Salvia hispanica) като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 294, 11.11.2009 г., стр. 14).
   
      (3)  Решение за изпълнение 2013/50/ЕС на Комисията от 22 януари 2013 г. за разрешаване на разширяването на употребата на семена от чиа (Salvia hispanica) като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 21, 24.1.2013 г., стр. 34)
   
      ПРИЛОЖЕНИЕ
      
         СПЕЦИФИКАЦИИ НА СЕМЕНАТА ОТ ЧИА (SALVIA HISPANICA)
      
      
         Описание
      
      Чиата (Salvia hispanica) е лятно едногодишно тревисто растение, принадлежащо към семейство Устноцветни. След като бъдат събрани, семената се почистват механично. Цветовете, листата и другите части на растението се отстраняват.
      
         Състав на семената от чиа (Salvia hispanica)
      
      
                  Сухо вещество
               
               
                  91—96 %
               
            
                  Белтъци
               
               
                  19—25,6 %
               
            
                  Мазнини
               
               
                  28—34 %
               
            
                  Въглехидрати (1)
                  
               
               
                  24,6—41,5 %
               
            
                  Сурови влакнини (2)
                  
               
               
                  20—32 %
               
            
                  Пепел
               
               
                  4—6 %
               
            
         (1)  Въглехидратите включват стойността на влакнините (EU: CH са наличните въглехидрати = захар + нишесте)
      
         (2)  Суровите влакнини представляват частта от влакнините, съставена от несмилаеми целулоза, пентозани и лигнин.